周梁淑怡

周梁淑怡，人稱「周梁」，原名梁淑怡，係香港傳媒人、政治人。

周梁淑怡未結婚已經係香港知名人物。1970年代做過無綫電視節目監製，節目有《雙星報喜》等；1978年係佳視六君子之一；1980年代尾做過亞洲電視總經理。周梁淑怡同蔡和平一樣20出頭已經係TVB嘅領軍人物，為香港培養咗無數幕前幕後嘅電視人才。佢製作過唔少膾炙人口嘅電視劇如狂潮、家變等，至今仍為人津津樂道。

1981年起歷任立法局議員、臨時立法會議員、立法會議員，成為香港開埠以來擔任香港立法機關議員時間最長嘅人，在位27年。

屋企 
周梁淑怡祖籍廣東番禺，喺香港出世。佢老公係周明權，有兩個女周智美同周智琪。

簡歷 
佢讀過聖保羅男女小學同聖保羅男女中學、香港大學，後來去咗英國羅斯布魯佛朗誦及戲劇學院研究院做研究，重響英國皇家音樂學院戲劇院擔任先生同演員。

1966年入職嗰時未開台嘅無綫電視，做到1978年被撬去佳藝電視。

佢離開佳視後，喺1981年被委任為立法局議員，後來出選功能組別，循旅遊界晉身立法會。

1980年代尾年，亞洲電視易主，周梁淑怡任董事兼總經理，到林百欣接掌亞視後，佢先至被撤換。

1999年，佢代表自由黨參與香港區議會選舉，但響灣仔司徒拔道選區競選，輸畀專欄作家馮兩努。

2003年以後，佢第一次代表自由黨響新界西參與立法會地方直選，夥拍丁午壽合組名單參選，成功當選做全職立法會議員，同區對手有民主派獨立議員陳偉業、民主黨李永達、何俊仁，職工盟李卓人、查錫我，與及民建聯嘅譚耀宗同張學明等等。

2008年，周梁淑怡競逐連任，點知輸咗。當時黨入面歸咎同黨嘅鄉議局主席劉皇發喺選舉期間走咗去同幫民建聯嘅張學明拉票，搞到鄉事票流咗去張學明嗰邊，呢件事亦都成為自由黨分裂嘅導火線。

2022年8月，佢同田北俊、劉健儀一齊退出自由黨。

公共服務

現任 
 防止虐待兒童會顧問
 香港房屋協會會員
 香港零售管理協會名譽顧問
 香港旅遊零售業協會名譽顧問
 中小型企業委員會會員
 香港知識產權會主席
 香港機場管理局董事局成員

曾任 
 立法會議事規則委員會主席
 立法會保安事務委員會副主席
 立法局議員、臨時立法會議員
 臨時立法會議事規則委員會主席
 臨時立法會保安事務委員會主席
 行政局議員
 香港崇德社主席
 撲滅罪行委員會委員
 香港法律改革委員會委員
 香港房屋協會執行委員會委員
 香港表演藝術發展局委員
 香港家庭計劃指導會傳播及推進工作委員會委員
 香港演藝學院董事局委員
 消費者委員會主席
 香港房屋委員會委員
 廉政公署貪污問題諮詢委員會委員
 教育統籌委員會委員
 香港旅遊發展局主席

攷

周梁淑怡官方網頁

聖保羅男女中學舊生
祖籍番禺
香港大學舊生
政黨阿頭
前香港自由黨員
淑怡
前香港立法局議員
前香港立法會議員
前香港行政局議員
全國政協香港委員
香港中間派人士
消費者委員會主席